# Dada Masilo

Dada Masilo (Johannesburg, 21 de febrer de 1985 - 29 de desembre de 2024) va ser una ballarina i coreògrafa sud-africana, coneguda per les seves interpretacions úniques i innovadores dels ballets clàssics. Masilo es va formar en ballet i dansa contemporània, i va fusionar aquestes tècniques amb passos de dansa africana per a crear el seu estil dinàmic.

## Biografia

Masilo va néixer el 21 de febrer de 1985 a Soweto, un barri de Johannesburg. De nena, amb altres noies va formar un grup que ballava als carrers les cançons de Michael Jackson. El grup va ser convidat al festival d'Art i Dansa de lde Newtown, una escola per a trobar i formar joves talents. La seva directora, Suzette Le Sueur, la va convidar a formar-se professionalment i es va convertir en la seva mentora. Masilo va guanyar el reconeixement internacional quan va ballar per a Beatriu I dels Països Baixos als onze anys. Va conèixer el seu primer ballet clàssic en aquell moment, El llac dels cignes de Txaikovski, i es va «enamorar dels tutús i les sabatilles de punta», i l'actuació va provocar el seu interès per la coreografia.
Al voltant dels 15 anys, Masilo va reconèixer ser lesbiana a la seva mare «molt religiosa», que «no ho podia acceptar». Quan se li va preguntar l'any 2022 sobre la seva tendència a centrar-se en «temes polèmics» com l'homofòbia, Masilo va declarar: «Des d'aquell moment, vaig prendre la decisió d'intentar que la gent entengués que era una opció».
Masilo va estudiar a l'Escola Nacional d'Arts de Braamfontein des del 2002. El 2003 va passar a formar-se al Jazzart Dance Theatre de Ciutat del Cap amb Alfred Hinkel, preparant-se per a la formació als Estudis de Recerca i Formació d'Arts Escèniques a Bèlgica a partir de 2005.
Amb formació tant en ballet clàssic com en dansa contemporània, va fusionar aquestes tècniques amb passos de dansa africana per a crear el seu estil. Va transformar els ballets clàssics en «moviments de dansa africana potents» per a explicar històries de personatges moderns que pateixen problemes com la discriminació, la desigualtat i la violència domèstica. Encara que li interessava més el repte personal de la coreografia que les declaracions polítiques, les seves obres sovint abordaven tabús com l'homosexualitat i les relacions racials. Va col·laborar amb William Kentridge, Ann Masina i Gregory Maqoma, entre d'altres.
Masilo va morir inesperadament el 29 de desembre de 2024, als 39 anys, després d'una breu malaltia.

## Obres
### Ballets clàssics

* Romeu i Julieta, 2008
* Carmen, 2009
* El llac dels cignes, 2010
* Giselle, 2017

### Obres originals

* The Bitter End of Rosemary, based on Ofèlia
* Dancing with Dada, 2011
* The Sacrifice a partir La consagració de la primavera de Pina Bausch, 2021

## Referències

* 1 2 3 Curnow, Robin. «Dada Masilo: South African dancer who breaks the rules – CNN». CNN, 02-11-2010. Arxivat de l'original el 28 May 2012. [Consulta: 10 abril 2012].
* 1 2 3 Magubeni, Coceka. «Decorated dancer Dada Masilo passes away following short illness». Sunday World, 30-12-2024. [Consulta: 30 desembre 2024].
* 1 2 3 Vernon, Diana. «Dada Masilo South Africa's Star Choreographer» (en anglès), 20-06-2016. [Consulta: 8 gener 2025].
* ↑ Foyer, Maggie. «Dada Masilo: Dancing Under the Heartstrings». Dance ICONS, 01-12-2022. [Consulta: 5 gener 2025].
* ↑ «Choreografin Dada Masilo ist tot: Sie interpretierte Klassiker auf ihre Art» (en alemany), 30-12-2024. [Consulta: 8 gener 2025].
* 1 2 «Award-winning dancer, choreographer Dada Masilo dies at 39» (en anglès). SABC News, 30-12-2024. Arxivat de l'original el 2025-01-02.
* 1 2 Bryson, Donna. «Artist William Kentridge on stage in South Africa – Washington Times». The Washington Times, 17-09-2011. [Consulta: 10 abril 2012].
* ↑ «Celebrated S.African contemporary dancer Dada Masilo dies aged 39». MSN, 31-12-2024. [Consulta: 31 desembre 2024].
* ↑ Ibarz, Mercè. «Dada Masilo, la llum africana». Vilaweb, 04-01-2025. [Consulta: 8 gener 2025].
* 1 2 Hannemann, Rando. «Dada Masilos Frühlingsopfer: "The Sacrifice"» (en alemany). tanz.at, 29-07-2021. [Consulta: 3 gener 2025].
* ↑ Farrugia-Kriel, Kathrina. «Dancing Her Death: Dada Masilo's The Bitter End of Rosemary (2011) as a South African Contemporary Rethinking of Hamlet's Ophelia». Oxford University Press, 05-03-2020. DOI: 10.1093/oxfordhb/9780190498788.013.27. [Consulta: 3 gener 2025].